แบงก์คึกใช้คิวอาร์โค้ด
ธปท.เปิดระบบกลาง30ส.ค.นี้ ติดปมค่าธรรมเนียมข้ามธนาคาร
19 ส.ค. 2560

ธปท.เปิดระบบกลาง30ส.ค.นี้ ติดปมค่าธรรมเนียมข้ามธนาคารโพสต์ทูเดย์ - ธนาคารเร่งสรุปเงื่อนไขและค่าธรรมเนียมคิวอาร์โค้ดข้ามธนาคาร คาดว่าเปิดให้บริการได้ภายในปีนี้นายอารักษ์ สุธีวงศ์ รองผู้จัดการใหญ่อาวุโส กลยุทธ์องค์กร ธนาคารไทยพาณิชย์ เปิดเผยว่า แม้ว่าธนาคารแห่งประเทศไทย(ธปท.) จะเปิดตัวคิวอาร์โค้ดมาตรฐานกลางในวันที่ 30 ส.ค.นี้ แต่กว่าที่ธนาคารจะเปิดให้บริการชำระเงินผ่านคิวอาร์โค้ดอาจจะล่าช้ากว่านั้น เพราะต้องหาข้อสรุปในรายละเอียดปลีกย่อยเกี่ยวกับเงื่อนไขทางธุรกิจในการชำระเงินข้ามธนาคาร เช่น อัตราค่าธรรมเนียมเท่าใด และผู้รับผิดชอบค่าธรรมเนียม เป็นต้น“ต้องตกผลึก Business Rule ให้ได้ก่อน แต่คิวอาร์พร้อมเพย์มีไกด์ไลน์ค่าธรรมเนียมจากระบบพร้อมเพย์ แต่การโอนเงินพร้อมเพย์ ผู้โอนเป็นผู้จ่ายค่าฟี ส่วนคิวอาร์พร้อมเพย์เป็นการชำระเงินจะให้ผู้ซื้อจ่ายค่าฟีก็จะแปลกๆ คิดว่าร้านค้าน่าจะเป็นผู้รับผิดชอบแบบเดียวกับการชำระเงินแบบอื่น” นายอารักษ์ กล่าวอย่างไรก็ดี การชำระเงินแบบคิวอาร์โค้ดภายในธนาคารเดียวกัน คือผู้จ่ายและผู้รับเป็นบัญชีไทยพาณิชย์ทำได้ทันทีไม่ต้องรอข้อตกลงระหว่างธนาคาร ซึ่งคิวอาร์โค้ดของธนาคารไทยพาณิชย์ได้ปรับปรุงให้เป็นไปตามตามมาตรฐานคิวอาร์โค้ด ธปท.แล้ว ขณะนี้อยู่ในขั้นทดลองใช้จริงในวงจำกัดภายใต้แซนด์บ็อกซ์ ทั้งนี้ เงื่อนไขการชำระเงินผ่านคิวอาร์โค้ดพร้อมเพย์ข้ามธนาคารน่าจะได้ข้อสรุปในไม่ช้า ขณะที่การเข้าแซนด์บ็อกซ์โดยทั่วไปใช้เวลา 1-3 เดือน ส่วนการปรับปรุงเทคโนโลยีของแต่ละธนาคารให้ปรับมาเชื่อมโยงการชำระเงินระหว่างธนาคารไม่มีประเด็นแล้ว เมื่อพิจารณาปัจจัยต่างๆ แล้ว ก็คาดว่าธนาคารน่าจะเปิดให้บริการชำระเงินคิวอาร์โค้ดแก่ลูกค้าทั่วไปได้ภายในปีนี้“ในวันที่ 30 ส.ค. แต่ละธนาคารจะมีคิวอาร์พร้อมเพย์ ที่เป็นตัวเดโม่ไปทดลองการชำระเงินข้ามธนาคารไปเปิดตัวในวันนั้นด้วย” นายอารักษ์ กล่าว